’n Behoorlike erkenning van die probleem sou die verkoop van “goeie stories” waarmee die regering nou besig is, kelder. Wanneer dinge baie warm raak, word plekname verander maar die probleme nie opgelos nie.
“Oor die afgelope 20 jaar het die Grondwet ver na die agtergrond verskuif en is dit lank nie meer die meesterkonsep van die openbare gesprek nie. Die geloof daarin is as ongegrond bewys en die enkele oënskynlike ketters van weleer was reg en die leërskare van grondwetlike apostels was klaarblyklik verkeerd.”
Elkeen het die keuse: Hy kan bydra tot ŉ versoening en sorg dat menseregte na behore uitgeleef word, of hy kan die nes vir homself, sy kinders en ander help bevuil … en dan ander daarvoor verwyt.
My seun woon op ‘n plaas, en in hul omgewing word dit op die hart gedruk om die kanse vir plaasaanvalle te verminder deur bv nie groot bedrae kontant in die huis te hou nie, maar oa ook om op ‘n goeie voet met die plaaswerkers in die omgewing te wees. Dit doen hy. Maar as hy wel aangeval sou word oor iemand anders in die omgewing wat nié die riglyne volg nie, gaan ek waarskynlik vir daardie persoon net so kwaad wees as vir die aanvallers self.
Eerstens, die Grondwet alleen kan ons nie red nie. Dit vat nogtans ‘n wil (van veral regeringskant af) om dit toe te pas. Ek het so ‘n gevoel die ANC sal waarlik die Grondwet verander om hulle te pas as hulle sodanig die geleentheid kry.
Die enigste manier wat werklike “versoening” kan geskied is as ALLE burgers waak oor die grondwet en toesien dat die burgerregte van ALMAL afgedwing word. Dit beteken ook dat die outjies wat sonder toilette sit moet toesien dat die regte en vryhede beskerm word van diegene wat die belastings geneer moet genereer wat moet betaal vir die toilette (en die gesondheidsklinieke en die onderwysers ens. ens.)